Үлгі жазбаларды пайдалану

GNU Еркін құжаттама лицензиясы (GFDL), 1.1 нұсқасы

Aurimas Cernius
2011-2012
Adam Dingle
adam@yorba.org 2013

# Үлгі жазбалар

# Үлгі жазбаларды пайдалану

Үлгі жазбалар жаңадан жасалған жазбаларның мазмұнын анықтау үшін пайдаланылады. Үлгілер кейбір қосымша мүмкіндіктері бар кәдімгі жазбалар сияқты.

Сіз бір негізгі үлгі жазбаны және әрбір блокнот үшін бір үлгіні анықтай аласыз. Бұл үлгілер сіз жасаған әрбір жаңа жазбаның мазмұнын анықтайды:

Gnote ішінде жасалған, бірақ ешбір блокнотта жоқ әрбір жаңа жазбада негізгі үлгінің мазмұны болады. Егер сіз негізгі үлгіні жасамаған болсаңыз, бастапқы мазмұн қолданылады.

Блокнотта жасалған әрбір жаңа жазбада сол блокноттың үлгі жазбасының мазмұны (егер бар болса) болады. Егер блокнот үшін үлгі жазба анықталмаған болса, жазбаның бастапқы мазмұны қолданылады.

Үлгі жазбаны жасау немесе өзгерту үшін:

Негізгі үлгі жазба

Gnote баптауларын ашып, Жалпы бетінде Үлгі жазбаны ашу батырмасын басыңыз.

Блокноттың үлгі жазбасы

Негізгі терезеде блокнотты оң жақпен шертіп, Үлгі жазбаны ашу тармағын таңдаңыз.

# Үлгі жазбаның мүмкіндіктері

Үлгі жазба — бұл жазбалар тізімінде көрсетілмейтіндігімен және жоғарғы жағында үлгілер панелі бар екендігімен ерекшеленетін кәдімгі жазба.

Үлгі жазба терезесі

Үлгілер панелінде келесі мүмкіндіктер бар:

Кәдімгі жазбаға айналдыру

Үлгіні жазбалар тізімінде көрінетін кәдімгі жазбаға айналдыру үшін осы батырманы басыңыз. Бұл әрекет үлгі жазбаны өшірумен бірдей.

Өлшемді сақтау

Егер осы құсбелгіні қойсаңыз, жаңадан жасалған жазбаның өлшемі үлгі жазбаның өлшемімен бірдей болады. Бұл құсбелгі қойылмаса, жаңа жазбалардың терезелері бастапқы өлшемде болады.

Таңдауды сақтау

Егер бұл құсбелгі қойылса, жаңа жазбаларда үлгі жазбаның мазмұны ғана емес, сонымен бірге оның таңдалған бөлігі де болады. Жаңа жазбада мазмұнның белгілі бір бөлігі бастапқыда таңдалған болсын десеңіз, осы опцияны пайдаланыңыз.

Тақырыпты сақтау

Бұл құсбелгі жаңа жазбалардың тақырыбын үлгі жазбаның тақырыбына негіздеуге мүмкіндік береді. Құсбелгі қойылған кезде, жаңа жазбаның тақырыбы үлгі жазбаның тақырыбына бірегей нөмір қосылған түрінде болады. Әйтпесе, бастапқы тақырып қолданылады.