Коришћење шаблона белешки

Лиценца за ГНУ-ову Слободну Документацију (GFDL), верзија 1.1

Aurimas Cernius
2011-2012
Adam Dingle
adam@yorba.org 2013

# Шаблони белешки

# Употреба шаблона белешки

Шаблони белешки се користе за дефинисање садржаја за новостворене белешке. Шаблони су баш као и обичне белешке са неким додатним могућностима.

Можете дефинисати један главни шаблон белешке и по један за сваку бележницу коју имате. Ови шаблони дефинишу садржај сваке нове белешке коју направите:

Свака нова белешка коју направите у Гнотеу, а која није ни у једној бележници, имаће садржај главног шаблона. Ако нисте направили главни шаблон, користиће се подразумевани садржај.

Свака нова белешка направљена у бележници имаће садржај шаблонске белешке те бележнице, ако она постоји. Ако за бележницу није одређена шаблонска белешка, користиће се подразумевани садржај белешке.

За прављење или измену шаблонске белешке:

Главна шаблонска белешка

Отворите поставке Гнотеа и у картици Опште притисните дугме Отвори шаблонску белешку.

Шаблонска белешка бележнице

Десним кликом на бележницу у главном прозору изаберите Отвори шаблонску белешку.

# Могућности шаблонске белешке

Шаблонска белешка је попут обичне белешке осим што се не приказује у списковима белешки и има траку шаблона на врху.

Прозор шаблонске белешке

Трака шаблона има следеће могућности:

Претвори у обичну белешку

Притисните ово дугме да претворите шаблон у обичну белешку, видљиву у списку белешки. Ова радња је слична брисању шаблонске белешке.

Сачувај величину

Ако означите ово поље, величина новоотворене белешке биће истоветна величини шаблонске белешке. Када ово поље није означено, прозори нових белешки имаће подразумевану величину.

Сачувај избор

Ако је ово поље означено, нове белешке ће имати не само садржај шаблонске белешке, већ и њен избор. Користите ову опцију ако желите да одређени део садржаја у новој белешки буде почетно изабран.

Сачувај наслов

Ово поље за потврду вам омогућава да наслов нових белешки заснујете на наслову шаблонске белешке. Када је ово поље означено, нова белешка ће имати наслов шаблонске белешке са придодатим јединственим бројем. У супротном ће се користити подразумевани наслов.