Raštelių šablonų naudojimas

GNU laisva dokumentacijos licencija (GFDL), versija 1.1

Aurimas Cernius
2011-2012
Adam Dingle
adam@yorba.org 2013

# Raštelių šablonai

# Šablono naudojimas

Raštelių šablonai naudojami naujai sukuriamų raštelių turiniui apibrėžti. Šablonai yra paprasti rašteliai su papildomomis galimybėmis.

Galite apibrėžti vieną pagrindinį raštelio šabloną ir po vieną kiekvienai užrašinei. Šie šablonai apibrėžia kiekvieną sukuriamą naują raštelį:

Kiekviena naujas Gnote sukuriamas raštelis, kuris nėra užrašinėje, turės pagrindinio programos šablono turinį. Jei šablonas nesukurtas, bus naudojamas numatytasis turinys.

Kiekvienas naujas užrašinėje sukurtas raštelis turės šablono raštelio turinį, jei užrašinei yra sukurtas šablonas. Jei šablonas užrašinei neapibrėžtas, bus naudojamas numatytasis turinys.

Šablonui sukurti ar pakeisti:

Pagrindinis raštelio šablonas

Atverkite Gnote nustatymus ir kortelėje Esmė paspauskite mygtuką Atverti naujo raštelio šabloną.

Užrašinės raštelio šablonas

Spauskite dešinį klavišą virš užrašinės pagrindiniame lange ir iš meniu pasirinkite Atverti šablono raštelį.

# Raštelio šablono galimybės

Raštelio šablonas yra panašus į įprastinį raštelį, tik jis nerodomas raštelių sąraše ir turi šablono juostą viršuje.

Raštelio šablono langas

Šablono juosta suteikia šias galimybes:

Paversti įprastiniu rašteliu

Paspauskite šį mygtuką, jei norite paversti šabloną įprastiniu rašteliu. Šis veiksmas yra panašus į šablono ištrynimą.

Įrašyti dydį

Jei pažymėsite šį langelį, naujai sukurto raštelio dydis bus toks pat kaip šablono. Kai šis langelis nepažymėtas, naujo raštelio langas bus numatyto dydžio.

Įrašyti pažymėjimą

Jei šis langelis pažymėjimas, nauji rašteliai ne tik turės šablono turinį, bet ir pradinį žymėjimą. Naudokite šį nustatymą, jei norite, kad tam tikra naujo raštelio turinio dalis būtų pažymėta jį sukūrus.

Įrašyti pavadinimą

Šis langelis leidžia naujo raštelio pavadinimą padaryti panašų į šablono. Kai šis langelis pažymėtas, nauji rašteliai turės šablono pavadinimą su unikaliu numeriu pabaigoje. Jei langelis nepažymėtas, bus naudojamas numatytasis pavadinimas.